Id-Deċiżjoni tal-Kummissjoni
tat-28 ta' Ġunju 2001
li għandha x'taqsam mal-pubblikazzjoni tar-referenzi għall-istandards EN 13428:2000, EN 13429:2000, EN 13430:2000, EN 13431:2000 u EN 13432:2000 fil-Ġurnal Uffiċjali tal-Komunitajiet Ewropej in konnessjoni mad-Direttiva 94/62/KE dwar l-imballaġġ u l-iskart mill-imballaġġ
(innotifikata bid-dokument bin-numru K(2001) 1681)
(Test b'rilevanza għaż-ŻEE)
(2001/524/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 94/62/KE tal-Parlament Ewropew u tal-Kunsill tal-20 ta' Diċembru 1994 dwar l-imballaġġ u l-iskart mill-imballaġġ [1], u b'mod partikolari it-tieni subparagrafu ta' l-Artikolu 9(4) tagħha,
Wara li kkunsidrat l-opinjoni tal-Kumitat stabbilit bl-Artikolu 5 tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura għall-provvediment tat-tagħrif fil-qasam ta' l-i standards u r-regolamenti tekniċi [2], kif emendata bid-Direttiva 98/48/KE [3],
Billi:
(1) L-Artikolu 4 tad-Direttiva 94/62/KE jistabbilixxi illi l-Kummissjoni għandha tgħin sabiex tippromwovi l-prevenzjoni tal-formazzjoni ta' l-iskart mill-imballaġġ billi tinkoraġġixxi l-iżvilupp ta' standards xierqa Ewropej.
(2) L-Artikolu 10 tad-Direttiva 94/62/KE jindika illi l-Kummissjoni għandha tippromwovi, kif jixraq, it-tħejjija ta' l-i standards Ewropej li għandhom x'jaqsmu mal-ħtiġiet essenzjali riferiti fl-Anness II ta' magħha.
(3) Meta l-imballaġġ jiġi ffabbrikat għal prodott speċjali skond l-i standard armonizzat li r-referenzi għalih ġew ippubblikati fil-Ġurnal Uffiċjali tal-Komunitajiet Ewropej, l-imballaġġ huwa preżunt li jħares il-ħtiġiet essenzjali tad-Direttiva 94/62/KE, kif koperta b'dan l-i standard armonizzat.
(4) L-Artikolu 9 tad-Direttiva 94/62/KE tistabbilixxi illi l-Kummissjoni għandha tiżgura illi r-referenzi għall-i standards armonizzati li jħarsu l-ħtiġiet essenzali ddefiniti bid-Direttiva jiġu ppubblikati fil-Ġurnal Uffiċjali tal-Komunitajiet Ewropej.
(5) L-Istati Membri huma meħtieġa illi jippubblikaw ir-referenzi ta' l-i standards nazzjonali li jittrasponu l-i standards armonizzati li r-referenzi tagħhom ikunu ġew ippubblikati fil-Ġurnal Uffiċjali tal-Komunitajiet Ewropej.
(6) Fis-sena 2000, il-Kumitat Ewropew ta' l-Istandardizzazzjoni (CEN) approva ħames standards (l-EN 13428:2000, l-EN 13429:2000, l-EN 13430:2000, l-EN 13431:2000 u l-EN 13432:2000) f'linja mal-mandat li l-Kummissjoni ħarġet lil dan il-korp skond id-Direttiva 94/62/KE, wara konsultazzjoni mal-Kumitat stabbilit bid-Direttiva 98/4/KE. Dawn l-i standards ġew ippreżentati lill-Kummissjoni bħala standards armonizzati.
(7) Fis-sena 2000, meta kien qiegħed japplika l-Artikolu 9(4) tad-Direttiva 94/62/KE, il-Belġju qajjem oġġezzjoni formali rigward l-i standards armonizzati EN 13428:2000, EN 13429:2000, EN 13430:2000, EN 13431:2000 u EN 13432:2000, illi dawn l-i standards ma jissodisfawx għal kollox il-ħtiġiet essenzjali tad-Direttiva.
(8) Fis-sena 2000, meta kienet qiegħda tapplika l-Artikolu 9(4) tad-Direttiva 94/62/KE, id-Danimarka qajmet oġġezzjoni formali rigward l-i standards armonizzati EN 13428:2000, EN 13429:2000, EN 13430:2000, u EN 13431:2000, illi dawn l-i standards ma jissodisfawx għal kollox il-ħtiġiet essenzjali tad-Direttiva.
(9) Wara li kkonsultat lill-kumitat maħluq bid-Direttiva 98/34/KE u eżaminat l-i standard EN 13426:2000, il-Kummissjoni ma kenitx kapaċi taċċerta ruħha illi dan l-i standard ma jissodisfax fis-sħiħ il-ħtiġiet essenzjali tad-Direttiva 94/62/KE, bl-eċċezjoni tal-ħtiġiet tat-tielet inċiż ta' l-Anness II(1) mad-Direttiva. Dan l-i standard armonizzat għandu għalhekk jiġi ppubblikat fil-Ġurnal Uffiċjali tal-Komunitajiet Ewropej bit-twissija li tiddikjara illi ma jkoprix il-ħtiġiet ta' dak l-inċiż.
(10) Wara li kkonsultat lill-Kumitat maħluq bid-Direttiva 98/34/KE u eżaminat l-i standard EN 13429:2000, il-Kummissjoni ma kenitx kapaċi taċċerta ruħha illi dan l-i standard ma jissodisfax fis-sħiħ il-ħtiġiet essenzjali tad-Direttiva 94/62/KE, bl-eċċezzjoni tal-ħtiġiet tat-tielet inċiż ta' l-Anness II(1) mad-Direttiva. B'mod partikolari, dan l-i standard armonizzat ma jkoprix il-ħtieġa obbligatorja għal numru minimu ta' vjaġġi jew rotazzjonijiet f'kondizzjonijiet ta' l-użu li normalment jistgħu jiġu mbassra, jew li jiddefinixxu metodu ta' test sabiex jikkontrolla dan in-numru minimu ta' vjaġġi jew rotazzjonijiet. Għalhekk, din id-Deċiżjoni mgħandiex tiġi ppubblikata fil-Ġurnal Uffiċjali tal-Komunitajiet Ewropej.
(11) Wara li kkonsultat lill-Kumitat maħluq bid-Direttiva 98/34/KE u eżaminat l-i standard EN 13430:2000, il-Kummissjoni kienet kapaċi taċċerta ruħha illi dan l-i standard ma jissodisfax fis-sħiħ il-ħtiġiet essenzjali tad-Direttiva 94/62/KE, kif speċifikati fl-Anness II(3a) mad-Direttiva. B'mod partikolari, l-i standard ma jkoprix il-ħtiġiet essenzjali li jistabbilixxu illi sabiex jiġi kkunsidrat riċiklabbli, l-imballaġġ irid jiġi ffabbrikat b'mod illi jgħin li jiġi rriċiklat ċertu materjal skond il-piż tal-materjali wżati. Skond it-tip tal-materjal użat għall-imballaġġ. Barra minn dan, l-i standard ma jkoprix il-ħtieġa mandata għal konsiderazzjoni oġġettiva dwar l-użu tas-sustanzi jew il-materjali li x'aktarx jikkawżaw problemi fl-irkupru u l-għażla qabel ir-riċiklaġġ, fil-proċess innifsu tar-riċiklaġġ jew fil-prodotti rriċiklati. Għalhekk, dan l-istandard ma għandux jiġi ppubblikat fil-Ġurnal Uffiċjali tal-Komunitajiet Ewropej.
(12) Wara li kkonsultat lill-kumitat maħluq bid-Direttiva 98/34/KE u eżaminat l-i standard EN 13431:2000, il-Kummissjoni kienet kapaċi taċċerta ruħha illi dan l-i standard ma jissodisfax għal kollox il-ħtiġiet essenzjali tad-Direttiva 94/62/KE, rigward valur minimu kalorifiku iktar baxx sabiex jippermettu l-ottimizzazzjoni ta' l-irkupru ta' l-enerġija. Barra minn dan, l-i standard ma jkoprix il-ħtieġa fil-mandat għal konsiderazzjon oġġettiva dwar l-użu tas-sustanzi jew il-materjali li x'aktarx jippreżentaw problemi fl-irkupru u l-għażla qabel l-irkupru ta' l-enerġija, jew fil-proċess innifsu ta' l-irkupru ta' l-enerġija. Għalhekk, dan l-i standard ma għandux jiġi ppubblikat fil-Ġurnal Uffiċjali tal-Komunitajiet Ewropej.
(13) Wara li kkonsultat lill-kumitat maħluq bid-Direttiva 98/34/KE u eżaminat l-i standard EN 13432:2000, il-Kummissjoni ma kenitx kapaċi taċċerta ruħha illi dan l-i standard ma jissodisfax għalkollox il-ħtiġiet essenzjali tad-Direttiva 94/62/KE, kif speċifikati fl-Anness II(3a) u 3(d). Għalhekk, din id-Deċiżjoni trid tiġi ppubblikata fil-Ġurnal Uffiċjali tal-Komunitajiet Ewropej.
(14) Il-Kummissjoni issa ssejjaħ lis-CEN li jindaħal għax-xogħol sabiex jippromwovi dawk l-i standards li in parti jew għal kollox ma jissodisfawx il-ħtiġiet essenzjali ddefiniti f'din id-Direttiva.
IDDEĊIDIET KIF ĠEJ:
Artikolu 1
Ir-referenzi għall-istandard armonizzat EN 13428:2000 huma ppubblikati fil-Ġurnal Uffiċjali tal-Komunitajiet Ewropej fil-għamla mogħtij fl-Anness akkumpanjat bit-twissija li ġejja:
"L-utenti ta' l-i standard armonizzat EN 13428:2000 għandhom jinnotaw illi dan l-i standard ma jkoprix il-ħtiġiet essenzjali tad-Direttiva 94/62/KE kif speċifikati fit-tielet inċiż ta' l-Anness II(1) ta' magħha."
Meta l-Istati Membri jippubblikaw ir-referenzi ta' l-i standard nazzjonali li jittrasponi l-i standard armonizzat EN 13428:2000, il-pubblikazzjoni għandha tkun akkumpanjata minn twissija identika għal dik iprovvduta għall-ewwel inċiż.
Artikolu 2
Ir-referenzi għall-i standards armonizzati EN 13429:2000, EN 13430:2000 u EN 13431:2000 mhumiex ippubblikati fil-Ġurnal Uffiċjali tal-Komunitajiet Ewropej,
Artikolu 3
Ir-referenzi għall-i standard armonizzat EN 13432:2000 huma ppubblikati fil-Ġurnal Uffiċjali tal-Komunitajiet Ewropej fil-għamla mogħtija fl-Anness.
Artikolu 4
Din id-Deċiżjoni hija indirizzata lill-Istati Membri.
Magħmul fi Brussel, fit-28 ta' Ġunju 2001.